Coronavirus Omicron LIVE Updates: कोरोना के नए मामलों में बेतहाशा बढ़ोतरी, 24 घंटे में  2,47,417 केस दर्ज; पॉजिटिविटी रेट 13.11% हुई
देश में कोरोना वायरस की वजह से अब हालात बेकाबू नजर आ रहे हैं। कई राष्ट्रीय नेता, केंद्रीय मंत्री, राज्य के सीएम समेत अन्य राज्यों के मंत्री कोरोना पॉजिटिव पाए जा रहे हैं। वहीं, देश में कोरोना के मामले अब 2 लाख के करीब दर्ज हुए हैं। जबकि, राजधानी दिल्ली में कोरोना के 28 हजार के करीब नए मामले दर्ज हुए हैं।
नयी दिल्ली: देशभर में कोरोना के मामले तेजी से बढ़ रहे हैं। देश की राजधानी दिल्‍ली में कोरोना बेकाबू होता जा रहा है। पिछले 24 घंटों में कोरोना के 27 हजार से अधिक कोराना के नए केस दर्ज किए गए हैं। नए 27,561 मामले दर्ज किये गए हैं। नए मामले सामने आने के बाद राजधानी की पॉजिटिविटी रेट 26.22% हो गई है। यही नहीं, कोरोना संक्रमण की वजह से मरने वालों की संख्या में इजाफा हो रहा है। 24 घंटे में 40 मरीजों की मौत हुई है। देश में बुधवार को बीते 24 घंटे में कोरोना के करीब 2 लाख मामले दर्ज हुए हैं। जिसके बाद पॉजिटिविटी रेट 11 फीसदी हो गई है। 